KOMMISSIONENS BESLUTNING af 27. juli 1998 om ændring af beslutning 98/372/EF om dyresundhedsbetingelser og udstedelse af sundhedscertifikat ved indførsel af kvæg og svin fra visse europæiske lande for at tage hensyn til nogle aspekter, hvad angår Kroatien og Tjekkiet (meddelt under nummer K(1998) 2239) (EØS-relevant tekst) (98/505/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 97/79/EF (2), særlig artikel 6, 8 og 11, og

ud fra følgende betragtninger:

Der blev fastsat dyresundhedsbetingelser og bestemmelser om udstedelse af sundhedscertifikat ved indførsel af kvæg og svin fra visse europæiske lande ved Kommissionens beslutning 98/372/EF (3);

EF indførte visse sundhedsmæssige restriktioner for nogle områder i Kroatien på grund af problemer med veterinærkontrollen i disse områder;

et nyligt gennemført EF-veterinærbesøg har vist, at de kroatiske veterinærtjenester fører tilfredsstillende kontrol i hele landet;

der bør derfor tillades indførsel af levende kvæg fra hele Kroatien;

garantierne fra Kroatien med hensyn til kvægtuberkulose og -brucellose kan ikke betragtes som sidestillet med garantierne for besætninger i EF, der har status som værende officielt sygdomsfri;

dyresundhedsbetingelserne og bestemmelserne om udstedelse af sundhedscertifikat bør tilpasses efter dyresundhedssituationen i det pågældende tredjeland; der bør kræves nogle supplerende garantier med hensyn til tuberkulose og brucellose ved import af kvæg fra Kroatien; disse supplerende garantier tages op til fornyet overvejelse på baggrund af situationens udvikling;

der blev bekræftet forekomst af klassisk svinepest på svinebedrifter i nogle områder i Tjekkiet i 1997;

som følge af de foranstaltninger, som de tjekkiske myndigheder har truffet, er den epidemiologiske situation på svinebedrifterne blevet bedre, og der er ikke forekommet nye udbrud siden juni 1997;

den region, hvor der er påvist klassisk svinepest hos vildsvin, bør ændres, for at der kan foretages en tilpasning til den nuværende situation;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 98/372/EF foretages følgende ændringer:

1) Bilag I afløses af bilag I til nærværende beslutning.

2) Bilag II afløses af bilag II til nærværende beslutning.

3) Bilag IV afløses af bilag III til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. juli 1998.

På Kommissionens vegne

Franz FISCHLER

Medlem af Kommissionen

(1) EFT L 302 af 31. 12. 1972, s. 28.

(2) EFT L 24 af 30. 1. 1998, s. 31.

(3) EFT L 170 af 16. 6. 1998, s. 34.

BILAG I

»BILAG I

>TABELPOSITION>

BILAG II

»BILAG II

>TABELPOSITION>

BILAG III

»BILAG IV

Supplerende garantier, der i henhold til artikel 2, stk. 2, skal stilles af udførselsområdet, når det kræves i bilag II.

a) De dyr, der er omfattet af dette certifikat, har reageret negativt på en prøve for mund- og klovesygevirus, som er udført ved hjælp af metoden med skrabning af mund og svælg (proban-prøven).

b) De dyr, der er omfattet af dette certifikat, har reageret negativt på en serologisk prøve for antistoffer mod mund- og klovesyge.

c) De dyr, der er omfattet af dette certifikat, har mindst været isoleret i de sidste 14 dage inden pålæsning med henblik på udførsel på en karantænestation i oprindelsesområdet under en embedsdyrlæges tilsyn; ingen af dyrene på karantænestationen er blevet vaccineret mod mund- og klovesyge i de sidste 21 dage inden udførsel, og der er i samme periode ikke blevet indsat andre dyr på karantænestationen end dem, der indgår i sendingen.

d) Dyrene kommer fra følgende besætninger, som er erklæret »officielt fri for tuberkulose, brucellose og leukose« som defineret i bilag A og G til direktiv 64/432/EØF:

>START GRAFIK>

Besætningsnr. // Antal dyr i alt // Antal udførte dyr // Dato for prøve

«

>SLUT GRAFIK>